**Anunț**

**privind inițierea consultărilor publice asupra proiectului Hotărîrii de Guvern cu privire la aprobarea Cerințelor sanitare veterinare față de hrana pentru animale (număr unic 564/MADRM/2020)**

 În conformitate cu prevederile articolului 9 al Legii nr. 239/2008 privind transparența în procesul decizional, Ministerul Agriculturii, Dezvoltării Regionale și Mediului inițiază, începînd cu data de **24 iulie 2020**, consultarea publică a proiectului Hotărîrii de Guvern cu privire la aprobarea Cerințelor sanitare veterinare față de hrana pentru animale **(număr unic 564/MADRM/2020)**.

Prezentul proiect este elaborat în temeiul prevederilor Legii nr.221/2007 privind activitatea sanitar-veterinară și vine întru executarea articolului 181 din Planul naţional de acţiuni pentru implementarea Acordului de Asociere Republica Moldova– Uniunea Europeană în perioada 2017–2019, aprobat prin Hotărârea de Guvern nr.1472/2016 și a acțiunii nr.3.6.45 din Planul de acţiuni al Guvernului pentru anii 2020–2023, aprobat prin Hotărârea de Guvern nr.636/2019.

Prezentul proiect are drept scop asigurarea bunăstării și sănătății animalelor, protecția sănătăţii consumatorilor şi garantarea dreptului acestora la produse alimentare sigure, prin responsabilizarea operatorilor din domeniul hranei pentru animale.

Proiectul prenotat vine să consolideze prevederile Hotărîrii de Guvern nr.462/2013 cu privire la aprobarea unor cerinţe faţă de furaje și a Normei sanitar-veterinare privind igiena nutreţurilor şi conţinutul substanţelor nedorite în nutreţuri aprobată prin Hotărîrea de Guvern nr.1405/2008.

Proiectul de hotărîre de guvern cu privire la aprobarea Cerințelor sanitare veterinare față de hrana pentru animale reglementează următoarele cerințe:

 Cerinţe privind siguranţa hranei pentru animale

 Cerințe față de furajele destinate unor scopuri nutriționale speciale

 Etichetarea, prezentarea și ambalarea hranei pentru animale

 Cerințele de igienă a hranei pentru animale

 Cerințe față de importul și exportul hranei pentru animale

 Stabilirea bunelor practici în hrănirea animalelor

 Cerințe care se aplică întreprinderilor din domeniul hranei pentru animale

 Stabilirea Listei materiilor prime destinate hranei pentru animale

 Stabilirea responsabilităților operatorilor din domeniul hranei pentru animale.

De asemenea, proiectul conține prevederi ce vor asigura inofensivitatea hranei animalelor din punct de vedere a impurităților chimice rezultate din procesul de fabricație, prezența substanțelor a căror utilizare este interzisă, a reziduurilor tolerate prin alinierea la cerințele UE.

Propunerile şi recomandările pe marginea proiectului Hotărîrii de Guvern cu privire la aprobarea Cerințelor sanitare veterinare față de hrana pentru animale elaborat, pot fi expediate pînă pe data de **14 august 2020**, în adresa persoanei responsabile: Mereuță Albina, consultant principal al Direcției politici în domeniu medicină veterinară și siguranța alimentelor de origine animală la adresa de e-mail:albina.mereuta@madrm.gov.md, tel de contact: 022 204 585; sau pe suport de hîrtie pe adresa Ministerului Agriculturii, Dezvoltării Regionale și Mediului: mun. Chișinău, str. Constantin Tănase 9.